b'\n_START_ARTICLE_\nCentralna obve\xc5\xa1\xc4\x8devalna agencija\n_START_SECTION_\nZgodovina\n_START_PARAGRAPH_\nPo vstopu v drugo svetovno vojno, leta 1941, so ZDA potrebovale specializirano obve\xc5\xa1\xc4\x8devalno slu\xc5\xbebo za pridobivanje obve\xc5\xa1\xc4\x8devalnih podatkov dale\xc4\x8d za sovra\xc5\xbenikovo \xc4\x8drto. Po zgledu britanske MI6, SOE, in britanskih komandosov je ameri\xc5\xa1ki predsednik Franklin D. Roosevelt, 13. junija 1945 ustanovil OSS (Office of Strategic Services) predhodnico dana\xc5\xa1nje Cie. Organizacija je delovala do konca druge svetovne vojne nato pa jo je predsednik Harry S. Truman s posebnim ukazom razpustil. Njene naloge pa je prevzelo Ministrstvo za vojno ter Ministrstvo za zunanje zadeve. Ta re\xc5\xa1itev je bila le za\xc4\x8dasna in je trajala le nekaj mesecev. Januarja 1946 je bila, kljub nasprotovanju Ministrstva za vojno in zunanje zadeve ter FBI, ustanovljen NIA (National Itelligence Authority oz. Nacionalni obve\xc5\xa1\xc4\x8devalni organ) neposredni predhodnik dana\xc5\xa1nje Cie. S sprejetjem nacionalnega varnostnega akta (preoblikovanje voja\xc5\xa1kih in obve\xc5\xa1\xc4\x8devalnih slu\xc5\xbeb ZDA) julija 1947 se je CIE preoblikovala v dana\xc5\xa1njo Cio._NEWLINE_Od samega nastanka je bila naloga Cie izvajanje obve\xc5\xa1\xc4\x8devalne in protiobve\xc5\xa1\xc4\x8devalne dejavnost ter tajnih operaciji proti nasprotnikom in tudi prijateljem ZDA. Njeni agenti so bili prisotni na skoraj vseh svetovnih kriznih \xc5\xbeari\xc5\xa1\xc4\x8dih in povsod tam kjer so ZDA uveljavljale svoje interese. Marsikatero vojno, dr\xc5\xbeavni prevrat, revolucijo in atentat so organizirali prav njeni agenti. Spisek njenih uspehov in porazov je dolg marsikatera tajna operacija pa nikoli ne bo pri\xc5\xa1la v javnost._NEWLINE_\xc5\xbde kmalu po koncu druge svetovne vojne je CIA za\xc4\x8dela intenzivno vohuniti za Sovjetsko zvezo svojo najve\xc4\x8djo nasprotnico in vsemi, ki so bili kakor koli povezani s komunizmom. Kljub velikemu trudu in ogromnih koli\xc4\x8din denarja, ki si so bili vlo\xc5\xbeeni za pridobivanje tajnih podatkov izza \xc5\xbeelezne zavese je Sovjetska zveza \xc5\xa1e vedno veljala za temno liso na obve\xc5\xa1\xc4\x8devalnem podro\xc4\x8dju. Zaradi \xc5\xa1tevilnih sovjetskih agentov v zahodnih obve\xc5\xa1\xc4\x8devalnih slu\xc5\xbebah je bilo veliko Cijinih operacij za sovra\xc5\xbenikovo \xc4\x8drto \xc5\xbee od samega za\xc4\x8detka obsojenih na neuspeh. NKVD in kasnej\xc5\xa1i KGB je ameri\xc5\xa1ke agente kmalu po pristanku ulovil, zasli\xc5\xa1al in usmrtil. Tako CIA v najbolj kriti\xc4\x8dnih trenutkih hladne vojne ni morala napovedati sovjetske blokade Berlina vdor sovjetskih \xc4\x8det na Mad\xc5\xbearsko in \xc4\x8ce\xc5\xa1koslova\xc5\xa1ko ter razvoj sovjetske atomske bombe in postavitve berlinskega zidu. Tako je ostalo ve\xc4\x8dino hladne vojne saj CIA v Sovjetski zvezi ni imela prakti\xc4\x8dno nobenega agenta tisti, ki so bili se je pa kasneje izkazalo, da so bili dvojni agenti. Da bi zapolnila obve\xc5\xa1\xc4\x8devalno vrzel je agencija za\xc4\x8dela na zloglasnem obmo\xc4\x8dju 51 v najve\xc4\x8dji tajnosti razvijati vohunska letala U-2 s katerimi so pridobili vsaj pribli\xc5\xbene podatke o stanju Rde\xc4\x8de armade in \xc5\xa1tevilu jedrskih konic. Kasneje so te podatke pridobivali tudi s sateliti. Po koncu hladne vojne se je izkazalo, da je bila ve\xc4\x8dina podatkov, ki jih je CIA pridobila o dogajanju za \xc5\xbeelezno zaveso napa\xc4\x8dnih._NEWLINE_Tako kot v Sovjetski zvezi se je nemo\xc4\x8d Cie pokazala tudi v korejski vojni. Agencija ni zaznala mo\xc5\xbenost vdora Severne Koreje v Ju\xc5\xbeno Korejo ter kasnej\xc5\xa1ega vdora kitajskih \xc4\x8det. \xc5\xa0tevilne dezinformacije nepoznavanje lokalnih razmer in \xc5\xa1tevilni dvojni agenti so agencijo na Krejskem polotoku popolnoma onemogo\xc4\x8dili kar se je pokazalo tudi na boji\xc5\xa1\xc4\x8du. Agencija se je aktivno vme\xc5\xa1aval v notranje politi\xc4\x8dne in gospodarske zadeve \xc5\xa1tevilnih dr\xc5\xbeava in skrbela za uveljavljanje ameri\xc5\xa1kih interesov. Najbolj znan primer takega vme\xc5\xa1avanje je bil dr\xc5\xbeavni udar v Iranu. V tej dr\xc5\xbeavi je novoizvoljeni iranski premije Mohamed Mosadek podr\xc5\xbeavil naftno industrijo, ki je bila v britanski lasti. V strahu, da bi ZDA izgubile nadzor nad iransko nafto je CIA s pomo\xc4\x8djo pla\xc4\x8danih mno\xc5\xbeic in podkupljenega iranskega generala izvedla dr\xc5\xbeavni udar in si tako posredno ponovno dobila nadzor nad iransko naftno industrijo. Podoben scenarij se je odvil tudi v Gvatemali kjer je novo izvoljeni predsednik \xc5\xbeelel zemljo, ki je bila ve\xc4\x8dinoma v lasti ameri\xc5\xa1kih korporacij, razdeliti med revne kmete brez zemlje. Da bi ZDA za\xc5\xa1\xc4\x8ditile svoje interese in interese svojih korporacij, so v Gvatemali s pomo\xc4\x8djo Cie in pla\xc4\x8dancev izvedle dr\xc5\xbeavni udar, ki je v naslednjih letih vodil v dr\xc5\xbeavljansko vojni. Tekom petdesetih in \xc5\xa1estdesetih let prej\xc5\xa1njega stoletja so svetovno javnost pretresli tudi dr\xc5\xbeavni udari in umori v Siriji, Indoneziji, Kongu, in Dominikanski Republiki za vsemi je v ozadju stala Cia._NEWLINE_Prvega maja 1960 je bilo nas Sovjetsko zvezo sestreljeno vohunsko letalo U-2, incident je v nadaljevanju hladne vojne izredno poslab\xc5\xa1al odnose med ZDA in Sovjetsko zvezo. Zadeva je bila \xc5\xa1e toliko huj\xc5\xa1a so ZDA kr\xc5\xa1ile dogovor o prepovedi preletov nad Sovjetsko zvezo. Sredi aprila 1960 je Cia do\xc5\xbeivela \xc5\xa1e en hud udarec ko je spodletelo izkrcanje v Pra\xc5\xa1i\xc4\x8djem zalivu s katerim je \xc5\xbeelel Cia iz oblasti odstraniti kubanskega voditelja in revolucionarja Fidela Castra. Zaradi \xc5\xa1irjenja komunizma po Aziji so bili Cijini agenti prisotni tudi v tam. V Vietnamu, Laosu, Kambod\xc5\xbei in Maleziji je Cia vodila \xc5\xa1tevilne tajne operacije proti komunisti\xc4\x8dnim skupinam in nudila vladam logisti\xc4\x8dno in obve\xc5\xa1\xc4\x8devalno pomo\xc4\x8d v boju proti upornikom. Ameri\xc5\xa1ko posredovanje v Indokini se je nato slabo kon\xc4\x8dalo. Je pa imela Cia dosti ve\xc4\x8dji uspeh pri posredovanju oro\xc5\xbeja upornikom v Sovjetsko-Afganistanski vojni. Vojna se je nato kon\xc4\x8dala s Sovjetskim umikom iz Afganistana. Agencija se je lotila tudi vohunjenja za lastnimi dr\xc5\xbeavljani \xc4\x8deprav so ji to pravila jasno prepovedovala. Preko \xc5\xa1estdesetih in sedemdesetih let je tako Cia v sodelovanju z NSA prislu\xc5\xa1kovala navadnim dr\xc5\xbeavljanom, politikom in znanim osebnostim ZDA svoje agente pa name\xc5\xa1\xc4\x8dala v razli\xc4\x8dna protivojna gibanja ter izvajala uboje tujih vodij in izvajal poizkuse z LSD na kanadskih dr\xc5\xbeavljanih in dr\xc5\xbeavljanih ZDA. Po nekaterih podatkih naj bi Cia tudi trgovala z mamili iz Indokine, Srednje Amerike in Ju\xc5\xbene Amerike._NEWLINE_Po koncu hladne vojne se je \xc5\xa1tevilo osebja v agenciji precej zmanj\xc5\xa1ala agencija pa je svoja sredstva usmerila v druge programe. Njeni agenti so bili prisotni tudi med vojno v Jugoslaviji vendar niso znali napovedati pokola v Srebrenici njena letal U-2 pa so kasneje iskala skrita grobi\xc5\xa1\xc4\x8da. Med bombardiranjem Beograda leta 1999 je Cia podala napa\xc4\x8dne koordinate tako da so ameri\xc5\xa1ka letal zadela kitajsko veleposlani\xc5\xa1tvo, v napadu so umrli trije kitajski novinarji. Tekom devetdesetih letih so se agenti agencije ukvarjali tudi z gospodarskim vohunjenjem. V drugi polovici devetdesetih let prej\xc5\xa1njega stoletja in na prelomu tiso\xc4\x8dletja se je z napadi na ameri\xc5\xa1ki veleposlani\xc5\xa1tvi v Keniji in Tanzaniji ter napadom na ru\xc5\xa1ilec USS Cole za\xc4\x8delo novo obdobje boja proti terorizmu. Napada 11. septembra 2001 agencija ni morala napovedati. Po tem dogodku so agenciji pove\xc4\x8dali finan\xc4\x8dna sredstva in ji raz\xc5\xa1irili pooblastila s \xc4\x8dimer je agencija vstopila v novo obdobje boja prosti globalnemu terorizmu. Njihov glavni cilj pa je postal uni\xc4\x8denje Al Kaide in njenega voditelja Bin Ladna. To se je agenciji 2. maja 2011 v spektakularni akciji tudi posre\xc4\x8dilo. Metode Al Kaide in Bin Ladna so prevzele nekatere \xc5\xa1e bolj ekstremne teroristi\xc4\x8dne skupine kot je npr. Islamska dr\xc5\xbeava tako, da globalna vojna proti terorizmu \xc5\xa1e vedno poteka ta pa bo tudi v prihodnje ostala na prednostni listi agencije.\n_START_SECTION_\nIzvr\xc5\xa1ni urad\n_START_PARAGRAPH_\nIzvr\xc5\xa1ni urad oz. direktor Centralno obve\xc5\xa1\xc4\x8devalne agencije poro\xc4\x8da nacionalno obve\xc5\xa1\xc4\x8devalnemu direktorju (Director of National Intelligence ali DNI) ter kongresu in beli hi\xc5\xa1i. Namestnik direktorja pa se ukvarja z usklajevanjem dela znotraj agencije. Izvr\xc5\xa1ni urad sodeluje tudi z vojsk ji posreduje obve\xc5\xa1\xc4\x8devalne podatke ter sama prejem obve\xc5\xa1\xc4\x8devalne podatke in sodeluje z vojsko na terenu. Trenutni direktor Cie je Mike Pompeo.\n_START_SECTION_\nDirektorat za analize\n_START_PARAGRAPH_\nDirektorat ima \xc5\xa1tiri regionalne analiti\xc4\x8dne skupine, \xc5\xa1est skupin za mednarodne zadeve in tri skupne osredoto\xc4\x8dene na politiko, zbiranje in podporo osebju. Ena od slu\xc5\xbeb pokriva Irak; regionalne analiti\xc4\x8dne skupine pokrivajo Bli\xc5\xbenji vzhod in Ju\xc5\xbeno Azijo, Rusijo in Evropo; Azijo in Pacifik; Latinsko Ameriko in Afriko.\n_START_SECTION_\nDirektorat za operacije\n_START_PARAGRAPH_\nDirektorat za operacije je odgovoren za zbiranje tujih obve\xc5\xa1\xc4\x8devalnih podatkov in za tajne operacije s pomo\xc4\x8djo \xc4\x8dlove\xc5\xa1kih virov. Deluje tudi kot koordinator med varnostnih agencij ZDA, ki se prav tako ukvarjajo s pridobivanjem obve\xc5\xa1\xc4\x8devalnih podatkov s pomo\xc4\x8djo \xc4\x8dlove\xc5\xa1kih virov. Direktorat je nastal kot odgovor na rivalstvo med Cio in Ministrstvom za obrambo (Department of Defense ali DOD). Direktorat je organiziran regionalno.\n_START_SECTION_\nDirektorat za znanost in tehnologijo\n_START_PARAGRAPH_\nDirektorat za znanost in tehnologijo je bil ustanovljen za potrebe razvoja vohunskih tehnologij in tehnik. Mnogo inovacij je uporabljala same agencija nekatere pa so bile razvite za ostale varnostne agencije ZDA. Najbolj znani projekt tega direktorata je vohunsko letalo U-2.\n_START_SECTION_\nDirektorat za podporo\n_START_PARAGRAPH_\nDirektorat za podpora se ukvarja z organizacijskimi in administrativnimi nalogami. Znotraj direktorata delujejo delujejo \xc5\xa1e uradi za: varnost, komunikacije in informacijske tehnologije.\n_START_SECTION_\nSede\xc5\xbe Agencije\n_START_PARAGRAPH_\nSede\xc5\xbe agencije se nahaja v kraju Langley, okro\xc5\xbeju Fairfax v zvezni dr\xc5\xbeavi Virginija. Sede\xc5\xbe se uradno imenuje George Bush Center for Intelligence (Center Georga Busha za obve\xc5\xa1\xc4\x8danje). Ime je dobil 26. aprila 1999 po 41. predsedniku ZDA, Georgu H. W. Bushu ki je bil med 30. januarjem 1976 in 20. januarjem 1977 direktor Cie. Pred tem sede\xc5\xbe agencije ni imel nobenega uradnega imena._NEWLINE_Prvi center so za\xc4\x8deli graditi novembra 1959 dokon\xc4\x8dan pa je bil marca 1961. V osemdesetih letih so center raz\xc5\xa1irili, dela pa so se zaklju\xc4\x8dila marca 1991. Center je strogo varovan vstop vanj pa je mogo\xc4\x8d le z ustreznim dovoljenjem._NEWLINE_V centru se nahaja muzej Cie kjer so razstavljeni dokumenti, ki so zdaj dostopni javnosti ter razli\xc4\x8dni vohunski pripomo\xc4\x8dki, oro\xc5\xbeja in fotografije. V muzeju je tudi slavna Enigma in oro\xc5\xbeje Osame bin Ladna. Ker se muzej nahaja znotraj kompleksa agencije \xc5\xa1ir\xc5\xa1i javnosti ni dostopen._NEWLINE_Pred sede\xc5\xbeem se nahajata \xc5\xa1e dve skulpturi, prva je Kryptos, ki so ga postavili novembra 1990 in vsebuje \xc5\xa1tiri \xc5\xa1ifrirana besedila. Tri besedila so \xc5\xbee razvozlali \xc4\x8detrto pa ostaja nere\xc5\xa1eno vse do dana\xc5\xa1njih dni. Druga skulptura pa je kip ameri\xc5\xa1kega narodnega junaka Nathana Halea, ki je umrl med ameri\xc5\xa1ko revolucijo kot vohun kontinentalne vojske.'